《遣载入闽从李守约》
宋代·黄大受

考亭高弟说乌洲，小子何妨作远游。
问学再三勤管贯，立身第一在操修。
机心仅可文章用，邪说毋从释老求。
更做程文须典实，年来华藻近轻浮。

作者简介：黄大受，字德容，自号露香居士，南丰（今属江西）人。生平未仕，以诗游士大夫间，游踪颇广。遗著《露香拾稿》，于理宗淳祐元年（一二四一）其子伯厚仕鄞时，请应𢖟、郑清之作序。事见本集卷首序及有关诗。　黄大受诗，以汲古阁影宋抄《南宋六十家小集》本为底本，编为一卷。